César Torres Martínez

César Torres Martínez, nado en Caldas de Reis en 1905 e finado en Vigo o 14 de novembro de 1988, foi un avogado e político republicano galego.
 Traxectoria 
Licenciado en Dereito pola Universidade de Santiago de Compostela en 1929.El Pueblo Gallego, 6-7-1929, p. 11. Militante de Acción Republicana. Coa proclamación da República foi alcalde de Caldas de Reis até xuño de 1933. Foi nomeado gobernador civil de Lugo o 21 de xullo de 1932, quedando á fronte da alcaldía de Caldas o primeiro tenente alcalde Ramón Búa Carou. César Torres cesou como gobernador de Lugo o 14 de maio de 1933. Foi nomeado gobernador civil de Almería en maio dese ano. Despois foi gobernador civil de Ávila (do 13 de outubro ao 20 de decembro de 1933). Integrado en Izquierda Republicana, foi nomeado gobernador civil de Xaén o 19 de marzo de 1936, pasando a Granada o 24 de xuño.

Co golpe de Estado do 18 de xullo de 1936 foi detido o 1 de agosto. Xulgado en consello de guerra salvou da morte grazas á amizade da súa muller co bispo de Granada; foi condenado a cadea perpetua, e estivo oito anos en prisión. Abríronlle expediente de responsabilidades políticas en outubro de 1940.BOE, 3-10-1940, p. 4616. Inhabilitado como avogado, o seu amigo Buenaventura Castro Rial influíu para que fose nomeado conselleiro-secretario do Banco de Vigo-Viñas Armada e delegado da aseguradora MGS para a provincia de Pontevedra. Finou en Vigo o 14 de novembro de 1988.Necrolóxica en La Voz de Galicia, 15-11-1988, p. 65.

 Vida persoal 
 Casou en Almería con Josefina Díaz Torres en outubro de 1933,Diario de Almería, 24-10-1933, p. 1. e foi pai de César Torres Díaz; casou en segundas nupcias con Elvira Goberna Lago en 1954 e foi pai de Luis e Javier Torres Goberna.

 Notas 

 Véxase tamén 
 Bibliografía 


 Ligazóns externas 
 No todos fueron Lorca
 Ficha en Todos los nombres

Categoría:Alcaldes de Caldas de Reis
Categoría:Alcaldes de Galicia durante a II República
Categoría:Gobernadores civís de Ávila
Categoría:Gobernadores civís de Almería
Categoría:Gobernadores civís de Xaén
Categoría:Gobernadores civís de Lugo
Categoría:Nados en Caldas de Reis
Categoría:Nados en 1905
Categoría:Finados en 1988